नगर निगम के सहायक अभियंता(भवन) जीतराम ने थाना एनआईटी पुलिस को दी शिकायत में बताया है कि उन्हें दो अगस्त को एनएच-5जे प्लाट नंबर-34 स्थित मकान की चौथी मंजिल पर अवैध निर्माण की शिकायत मिली। इसे रोकने के लिए वह बिल्डिंग इंस्पेक्टर सुमेर सिंह व तोड़फोड़ स्टाफ के साथ मौके पर गए। जब मौके पर तोड़फोड़ स्टाफ अवैध निर्माण को बंद करा रहा था, उसी समय इस मकान के मालिक गोल्डी व ट्विंकल मौके पर आ गए। इन लोगाें ने एसडीओ, बिल्डिंग इंस्पेक्टर व तोड़फोड़ स्टाफ के साथ हाथापाई की और उन्हें जान से मारने की धमकी दी।